EA เซ็นโรงไฟฟ้าดันกำไร 1.7 พันลบ.โครงการคืบหน้ากูรูแนะ“ซื้อ”เป้า 29 บ.
EA เซ็นโรงไฟฟ้าพลังงานลม 260MW ดันกำไร 1.7 พันลบ.การก่อสร้างโรงไฟฟ้าพลังงานลม 126MW และโรงไฟฟ้าพลังงานแสงอำทิตย์ 90MW มีความคืบหน้าตามแผนกูรูแนะ“ซื้อ”เป้า 29 บ
9 ต.ค. 2558

บล.ซีไอเอ็มบี ระบุในบทวิเคราะห์(9 ต.ค.)ว่า บริษัท พลังงานบริสุทธิ์ จำกัด (มหาชน) หรือ EA มีปัจจัยหนุนจากการเซ็นสัญญาซื้อขายไฟฟ้าของโรงไฟฟ้าพลังงานลม 260MW เมื่อสัปดาห์ที่แล้ว ซึ่งโครงการนี้จะทำให้บริษัทมีกำลังการผลิตเพิ่มขึ้น 38% และกำ ไรสุทธิเพิ่ม 1.7 พันล้านบาท
โดยประเมินมูลค่าโครงการอยู่ที่ 8.4 บาท/หุ้น คิดเป็น 29% ของราคาเป้าหมาย 29 บาทตามวิธี DCF(WACC 4.7%) อีกทั้ง การก่อสร้างโรงไฟฟ้าพลังงานลม 126MW และโรงไฟฟ้าพลังงานแสงอำทิตย์ 90MW มีความคืบหน้าตามแผน
ทั้งนี้ มองว่าหาก EA สามารถเซ็นสัญญาขายไฟฟ้าในพอร์ตทั้งหมด 664MW ซึ่งจะช่วยผลักดันการเติบโตของกำไรจนถึงปี 2018 คงคำแนะนำ “ซื้อ”ราคาเป้าหมาย 29.00 บาท